Vitamíny, minerály a krvný tlak
Dobry deň chcem sa opýtať či môžem užívať magnezium a draslík spolu lebo sa liečim na vysoký krvný tlak  a ešte k tomu môžem užívať iné vitamínové doplnky?Dakujem za odpoved
Dobrý deň,
ďakujeme za Vašu otázku.
Magnézium napomáha znižovať krvný tlak, prispieva k pravidelnému srdcovému rytmu, správnemu fungovanie ciev a srdca. Jeho podávanie pri vysokom krvnom tlaku môže byť v takom prípade prínosné. Zároveň však môže ovplyvňovať výsledky krvného tlaku a lekár nemusí adekvátne vyhondotiť efektivitu liečby.
Taktiež pri liečbe hypertenzie lekári často slednujú hodnoty draslíka v krvi, kedy je prítomné v dôsledku liečby niektorými antihypertenzívami riziko hyperkalémie.
Z toho dôvodu Vám vhodnosť uvedených minerálov odporúčam konzultovať s ošetrujúcim lekárom. Vzhľadom na to, že iné vitamínové prípravky ani užívané lieky nekonkretizujete, neviem sa Vám k ich prípadnému možnému súbežnému užívaniu s určitosťou vyjadriť.
Prajem pekný zvyšok dňa.
S pozdravom
PharmDr. Veronika Kiabová